Alžbeta Göllnerová-Gwerková

Alžbeta Göllnerová-Gwerková, rod. Göllnerová (* 19. október 1905, Čierny Balog – † 18. december 1944, Banská Bystrica-Kremnička) bola slovenská literárna historička, prekladateľka.

 Rodina 
 otec Karol Göllner (?1918)
 matka Otília rod. Holéczyová (?1918)
 sestra Klára
 manžel Edmund Gwerk

 Životopis 
V rokoch 19171919 študovala na obchodnej škole, 19191925 na gymnáziu v Banskej Bystrici, 19251930 češtinu a maďarčinu na Filozofickej fakulte KU v Prahe. Absolvovala študijný pobyt na Sorbonne v Paríži a v Kluži.

Pôsobila ako učiteľka v Spišskej Novej Vsi, v Rimavskej Sobote, na maďarskom učiteľskom ústave v Bratislave, 19391944 na gymnáziu a na učiteľskom ústave v Banskej Štiavnici. Iniciátorka a priekopníčka modernej slovenskej hungaristiky. Vedecky pracovala aj v oblasti historiografie, sústredila sa na obdobie starších slovenských dejín v období reformácie. Neskôr sa zamerala na problematiku maďarskej literatúry 19. a 20. storočia. Spolupracovala na slovensko-maďarskom slovníku. Venovala sa aj výskumu slovenskej literatúry, pripravila medailóny o popredných slovenských spisovateľoch, v rukopisoch zanechala monografie o E. M. Šoltésovej a teoretickú prácu o románe. Členka redakčného kruhu literárnych časopisov Prúdy (19321938) a Služba (19371938). Aktivistka a funkcionárka spolkov a ženského hnutia na Slovensku, spoluzostavovateľka a spoluautorka feministického zborníka, v ktorom propagovala úplnú emancipáciu ženy. Zborník Žena novej doby však Živena odmietla vydať.

Ako 30 ročná sa vydala za slovenského maliara Edmunda Gwerka. S manželom žili od roku 1937 v Banskej Štiavnici v jeho vile, kde po nej pomenovali ulicu (vila je teraz na ulici Alžbety Gwerkovej-Göllnerovej 12).

Alžbeta Göllnerová-Gwerková bola účastníčkou SNP. Dňa 10. novembra 1944 bola zatknutá nacistami v Banskej Bystrici. Napokon bola popravená nacistami spolu s ďalšími väzňami z Banskej Bystrice ranou do tyla v protitankových zákopoch pri Banskej Bystrici-Kremničke (masaker v Kremničke).

V bratislavskej Petržalke a v Banskej Štiavnici je na jej počesť pomenovaná ulica.

 Referencie 

 Literatúra 





 Eterné odkazy 
 Žena novej doby, Alžbeta Gwerková Göllnerová (web k výstave, 2019, archív)
 Nacisti ju zavraždili v Kremničke, ale jej odkaz žije ďalej – Post Bellum SK

Kategória:Osobnosti z Čierneho Balogu
Kategória:Slovenskí prekladatelia
Kategória:Slovenskí literárni historici
Kategória:Slovenské osobnosti židovského pôvodu
Kategória:Osobnosti SNP
Kategória:Držitelia Radu Ľudovíta Štúra I. triedy
Kategória:Popravení zastrelením